**Fiat Doblò** on Fiatin vuodesta 2000 lähtien valmistama pieni pakettiautomalli, josta on saatavilla myös tila-autoversio. Se sijoittuu nykyisessä mallistossa pienemmän Fiorinon ja suuremman Ducaton väliin.

Fiat Doblò I (2000–2010)
------------------------

Ensimmäisen sukupolven Fiat Doblò esiteltiin Pariisin autonäyttelyssä 2000. Tekniikaltaan malli perustui Fiat Palioon. Aluksi moottorivaihtoehtoina olivat 1,2-litrainen (65 hv) bensiinimoottori ja 1,9-litrainen (63 hv) dieselmoottori. Myöhemmin tarjolle tulivat 1,6 16V (103 hv) ja yhteispaineruiskutteinen dieselmoottori 1,9 JTD (100 hv). Singaporessa tila-autoversiota myytiin nimellä **Fiat Panorama**. Dobló valittiin Vuoden pakettiautoksi 2006.

Doblò sai vuoden 2004 Euro NCAP -kolaritestistä tulokseksi kolme tähteä viidestä.
Vuonna 2004 uusi 1,3-litrainen (70 hv) Multijet-dieselmoottori korvasi alkuperäisen 1,9-litraisen. Osaan malleista tuli mustien sijasta korinväriset ikkunapilarit, ja sisustusvärit uusittiin kautta malliston. Uutena malliversiona esiteltiin seitsemänpaikkainen Family.

Vuoden 2005 lopussa esiteltiin kasvojenkohotuksen kokenut Dobló, johon oli tehty sekä ulkonäöllisiä että teknisiä muutoksia. Keula muotoiltiin kokonaan uudelleen: ajovalot, etusäleikkö ja puskuri vaihtuivat uusiin. Takavalot ja -puskuri olivat myös uudenlaiset. Sisustusvärit uusittiin jälleen ja materiaalit olivat aiempaa laadukkaampia.

Ensimmäisen sukupolven facelift-malli.
Suurimmat tekniset uudistukset kohdistuivat moottorivalikoimaan. 1,3-litraisen dieselin teho nousi 85 hevosvoimaan ja 1,9-litraisen 105 hevosvoimaan. Siitä tuli tarjolle myös tehokkaampi 120-hevosvoimainen versio. Aiemman 1,2-litraisen bensiinimoottorin tilalle tuli uusi 1,4 8V FIRE (77 hv) ja 1,6-litraisesta tuli saataville sekä maakaasulla että bensiinillä käyvä versio, jossa oli tehoa 92 hevosvoimaa.

Fiat Doblò II (2010–2022)
-------------------------

Uudelle Fiatin ja General Motorsin yhteistyössä suunnittelemalle pohjalevylle rakennettu toisen sukupolven Fiat Dobló tuli markkinoille vuonna 2009. Sillä oli lähes identtinen sisarmalli, Opel Combo, jonka valmistus alkoi vuonna 2011. Vuodesta 2015 lähtien Pohjois-Amerikan markkinoille on viety Ram ProMaster Cityä, joka eroaa Doblòsta vain suuremman ja tehokkaamman moottorinsa osalta. Chilessä Doblòa myydään nimellä **Ram V1000**.

Myös toisen sukupolven Doblò sai Vuoden Pakettiauto -palkinnon, vuonna 2011.

Vuoden 2017 Euro NCAP -kolaritestistä Doblò sai tulokseksi kolme tähteä viidestä.

Fiat Dobló -tila-auto.
Bensiinimoottorina on 1,4-litrainen FIRE (95 hv). Sen lisäksi saatavana on 1,4 T-JET Natural Power (120 hv), joka toimii myös maakaasulla. Dieselvaihtoehdot ovat 1,3- (90 hv), 1,6- (90/105 hv) ja 2,0-litraiset (135 hv) Multijetit.

Fiat Dobló Work Up
Kesällä 2011 mallivalikoima täydentyi Doblò Work Up -lava-autoversiolla, jota myydään Turkissa nimellä **Fiat Pratico**.

Toisen sukupolven facelift-malli.
Hannoverin autonäyttelyssä syksyllä 2014 esiteltiin uudistunut Doblò. Suurimmat muutokset kohdistuivat uudelleenmuotoiltuun keulaan, josta tuli vastaavanlainen kuin ProMaster Cityssä. Uusi muotoilu lainaa yksityiskohtia suuremmasta Ducato-mallista. Ohjaamossa kojelauta vaihtui uuteen.

Fiat Doblò III (2022–)
----------------------

Vuonna 2022 markkinoille tullut kolmannen sukupolven Fiat Doblò on perustaltaan sama auto kuin Citroën Berlingo, Opel Combo, Peugeot Partner ja Toyota Proace City. Tämä oli seurausta Fiat-konsernin ja Groupe PSA:n yhdistymisestä Stellantis-konserniksi.

Moottorivaihtoehtoina ovat 1,2-litrainen (110 hv) bensiinimoottori sekä 1,5-litrainen (100/130 hv) dieselmoottori. Lisäksi saatavana on täyssähköinen malliversio E-Doblò.

Lähteet
-------

1. 1 2 3 4  Fiat Doblò Carsfromitaly.net. Viitattu 2.2.2016. (englanniksi)
2. ↑  Winners – 2006 Van of the Year. Viitattu 13.10.2019. (englanniksi)
3. ↑  Fiat Doblò 2004 Euro NCAP. Viitattu 2.2.2016. (englanniksi)
4. ↑  Kas kummaa, Fiatin pakettiauto muuttui Opeliksi *Taloussanomat*.  22.4.2012. Viitattu 17.3.2022.
5. ↑  Winners – 2011 Van of the Year. Viitattu 13.10.2019. (englanniksi)
6. ↑  Fiat Doblò 2017 Euro NCAP. Viitattu 6.5.2017. (englanniksi)
7. 1 2  Fiat Doblò Work Up *Autoblog*.  1.7.2011. Viitattu 2.2.2016. (italiaksi)
8. ↑  Fiat Doblò Cargo is an Italian Ram ProMaster City *Autoblog*.  27.9.2014. Viitattu 7.2.2016. (englanniksi)
9. 1 2  Tervetuloa perheeseen, Fiat Doblò ja E-Doblò *Moottori*.  12.6.2022. Viitattu 17.6.2022.

Aiheesta muualla
----------------

* Kuvia tai muita tiedostoja aiheesta **Fiat Doblò** Wikimedia Commonsissa

* Doblò Fiat Professionalin kotisivuilla

Fiatin automallit

|  |  |
| --- | --- |
| Nykyiset mallit | 
* Argo
* Cronos
* Doblò
* Ducato
* Fiorino
* Mobi
* Panda
* Pulse
* Scudo
* Strada
* Tipo
* Toro
* 500
* 500C
* 500X
* 500e
* 600

 |
| Entiset mallit | 

|  |  |
| --- | --- |
|  1899–1945 | 
* 3,5HP
* 4 HP
* 6 HP
* 8 HP
* 10 HP
* 12 HP
* Brevetti 10–12 HP
* Brevetti tipo 2 15–25 HP
* 24 HP
* 60 HP
* 1T
* 1
* Zero
* 2B
* 70
* 508C
* 508
* 503
* 502
* 509
* 518
* 510
* 514
* 519
* 520
* 524
* 527
* 574 Corsa
* 1100
* 2800
* Mod 5
* 500 "Topolino"

 |
|  1945– | 
* Albea
* Argenta
* Barchetta
* Bravo (2007)
* Bravo/Brava
* Campagnola
* Cinquecento
* Coupé
* Croma
* Croma (2005)
* Daily
* Dino
* Duna/Prêmio
* Elba
* Freemont
* Fullback
* Grand Siena
* Idea
* Linea
* Marea
* Multipla
* Oggi
* Ottimo
* Palio
* Panorama
* Punto
* Regata
* Ritmo/Strada
* Sedici
* Seicento/600
* Siena
* Stilo
* Talento
* Tempra
* Tipo
* Ulysse
* Uno
* Uno (2010)
* Viaggio
* 124
* 124 Sport Coupé
* 124 Sport Spider
* 124 Spider (2015)
* 125
* 126
* 127
* 128
* 130
* 131
* 132
* 133
* 147
* 238
* 241
* 242
* 500
* 500L
* 600
* 850
* 1000
* 1100
* 1300
* 1400
* 1500
* 1800/2100
* 2300
* X1/9

 |

 |
| Konseptimallit | 
* Fiat Phylla
* Turbina

 |
| Hyötyajoneuvot | 

|  |  |
| --- | --- |
|  Sotilasajoneuvot | 
* L6/40
* L3/35
* 3000
* M11/39
* M13/40
* M14/41

 |

 |
| Tulevat mallit |  |